ΠΡΟΤΑΣΗ ΓΙΑ ΕΦΑΡΜΟΓΗ ΒΙΩΜΑΤΙΚΗΣ ΔΡΑΣΗΣ, ΑΓΩΓΗΣ ΣΤΑΔΙΟΔΡΟΜΙΑΣ ΚΑΙ ΕΡΕΥΝΗΤΙΚΗΣ ΕΡΓΑΣΙΑΣ ΜΕ ΔΙΔΑΚΤΙΚΟ ΑΝΤΙΚΕΙΜΕΝΟ ΤΟΝ ΣΕΠ

Πρώτο διδακτικό δίωρο

Υποδεχόμαστε τα παιδιά, καλωσόρισμα - δημιουργούμε σχέση εμπιστοσύνης και ασφάλειας. (Μπορείτε  να μιλήσετε  για κάτι που σας άρεσε - σας ευχαρίστησε - σας ζέστανε την καρδιά - μπορείτε να έχετε  διαμορφώσει την τάξη όπως νομίζετε).
Ορίζουμε βασικές αρχές καλής λειτουργίας της ομάδας.
Συμμετέχουμε όλοι , έχουμε όλοι την ευθύνης για το αποτέλεσμα, όλοι είμαστε χρήσιμοι, χρησιμοποιούμε το διάλογο, σε κάθε συνάντηση διεκπεραιώνουμε ένα στόχο - θέμα  (λέμε  στη επόμενη συνάντηση να φέρουν θέματα δίνουμε μία καθοδήγηση - προτείνουμε ιδέες). 
Φτιάξτε ομάδες( 3ων -5 μελών) Δώστε  όνομα. 
Οι μαθητές μπορούν να αξιοποιήσουν την φαντασία τους και το χιούμορ τους, να δώσουν όνομα, να παραθέσουν φωτογραφίες και ότι άλλο θεωρήσουν σκόπιμο για την ομάδα τους. (ενθαρρύνετε τους μαθητές να παρουσιάσουν το εαυτό τους, στην ομάδα τους ή στην τάξη, κάτι που θα ήθελαν να γνωρίζουν για αυτούς οι συνεργάτες - συμμαθητές τους, μια ευχάριστη εμπειρία κάτι πχ. από το καλοκαίρι ,το όνομα, την ηλικία, την περιοχή να πουν κάτι θετικό για αυτούς). Στο τέλος της ώρας, κάθε ομάδα παρουσιάζει τον εαυτός της.  
[Ένας απλός κατανοητός  και γρήγορος τρόπος να χωρίσετε ομάδες εάν έχετε ας πούμε 22 παιδιά στο τμήμα φτιάχνετε 5 χαρτάκια με την ένδειξη Α, 4 με την ένδειξη Β, 5  με την ένδειξη Γ, 4 με την ένδειξη Δ, και 4 με την ένδειξη Ε, τα διπλώνετε και τα βάζετε σε ένα σακουλάκι. Τα  παιδιά  τραβάνε ένα χαρτάκι και βρίσκουν σε ποια ομάδα ανήκουν. Έτσι έχουμε 5 ομάδες εκ των οποίων, 2 ομάδες με 5 μέλη, και 3 ομάδες από 4 μέλη (5Α+4Β+5Γ+4Δ+4Ε= 22).]      
Δεύτερο διδακτικό δίωρο

Συμβόλαιο τάξης - ομάδας.

Το συμβόλαιο μπορεί να αφορά, τους κανόνες συμπεριφοράς  και το περιεχόμενο των σχέσεων της ομάδας - τάξης ή τις προσδοκίες των μαθητών από την τάξη ή υπό - ομάδα  
Κατάλληλος χρόνος η πρώτη εβδομάδα του σχολικού  έτους.
Ζητάμε από τους μαθητές να περιγράψουν την καλύτερη τάξη που είχαν ή αυτή που προσδοκούν με λέξεις σε ένα χαρτί το οποίο και θα κρατήσουν. Σε ένα άλλο χαρτί να περιγράψουν και την χειρότερη τάξη την οποία  θέλουν να αποφύγουν.   

Η κάθε ομάδα παρουσιάζει τι έγραψε και προκύπτει ένα συμβόλαιο τάξης κοινώς  αποδεκτό. Ένας μαθητής γράφει στο πίνακα τις κοινώς αποδεκτές λέξεις για το συμβόλαιο τάξης που μπορεί να διαφοροποιείτε από αυτό της ομάδας  Ο κατάλογος καλό θα είναι να μην είναι  μεγάλος και να μην περιλαμβάνει πολλά συνώνυμα πχ αλληλοβοήθεια -  αλληλοϋποστήριξη. Οι έννοιες να είναι κατανοητές και με διακριτό περιεχόμενο μεταξύ τους. Σε περίπτωση συνώνυμων οι μαθητές κρατάνε ή απορρίπτουν τις λέξεις που θεωρούν περισσότερο αντιπροσωπευτικές και τους εκφράζουν .   
Στο τέλος της ώρας κάθε ομάδα έχει αποφασίσει το θέμα  και το συμβόλαιο λειτουργίας της καθώς και το συμβόλαιο τάξης. 
Υποδεικνύετε στους μαθητές ότι, όποιος παραβαίνει τα προσυμφωνηθέντα η ίδια η ομάδα τον επαναφέρει στο πλαίσιο του συμβολαίου της τάξης - ομάδας. Εξηγήστε  στους μαθητές την χρησιμότητα του συμβολαίου ότι η τάξη θα είναι περισσότερο λειτουργική, ευχάριστη για όλους και αποτελεσματική εάν τηρηθούν οι κανόνες. (Εάν η τάξη συνεργαστεί και ολοκληρώσετε γρήγορα το συμβόλαιο προχωρήστε στο θέμα του τρίτου διδακτικού δίωρου).

Τρίτο διδακτικό δίωρο
Κάθε ομάδα γράφει το  θέμα , γιατί το επέλεξε, ποιος είναι ο σκοπός, τι περιμένει να μάθει, τι θέματα θα εξετάσει, υπό - ερωτήματα που πιθανόν θα απαντηθούν, από ποια σκοπιά θα το δει, τι μέσα θα χρησιμοποιήσει, από πού θα αντλήσει πληροφορίες, και ποιες διαδικασίες θα  ακολουθήσει η ομάδα.  
Στο τέλος του δίωρου εκτός από τα παραπάνω, θα πρέπει να έχουν κατανεμηθεί οι ρόλοι σε κάθε μέλος της ομάδα ποιός θα κάνει τι και την προσωπική ευθύνη του κάθε μέλους. Θα πρέπει επίσης να έχει οριστεί ένα χρονοδιάγραμμα εργασιών πχ επισκέψεις, κατασκευές, πρόσκληση κάποιου ειδικού που θα μιλήσει για το θέμα, συνέντευξη σε επαγγελματία, δράσεις σε πεδίο, πότε κάθε ομάδα θα παρουσιάσει το υπό - θέμα της, η τελική παρουσίαση και ότι άλλο κρίνεται σκόπιμο.
Τέταρτο διδακτικό δίωρο και στα επόμενα μπορούν να:
ακολουθήσουν ατομικές εργασίες πχ ασκήσεις αυτογνωσίας ΣΕΠ, βιογραφικό σημείωμα, ασκήσεις συνεργασίας, αξιών, προσδοκιών, λήψης απόφασης, ανάπτυξης σταδιοδρομίας, θετικού προσανατολισμού στο μέλλον κτλ (μην ξεχάστε ότι πρέπει να μπουν στο χρονοδιάγραμμα).    

Πριν από την παρουσίαση οι μαθητές θα πρέπει να  έχουν καταγράψει: 
οφέλη που αποκομίσανε, τι μάθανε, βελτιώσεις που προτείνουνε, αξιολόγηση της ομάδας τους, πιθανές προσδοκίες και την επίτευξη ή όχι αυτών, προτάσεις για βελτίωση, δυσκολίες που αντιμετωπίσανε και εάν ξεπεράστηκαν - πως τα καταφέρανε, παραδοτέα πχ αφίσα, έντυπο, cd-room κτλ, ευχαριστίες σε όσους τους βοήθησαν.
Σημειώσεις 

1)Μπορεί να επιλεγεί ένα γενικό θέμα που θα δουλέψει όλη η τάξη και μικρότερα θέματα  για τις ομάδες. 

Στο τέλος θα παρουσιαστεί από την τάξη ως τελικό προϊόν το γενικό θέμα  και από τις ομάδες το κάθε  θέμα ξεχωριστά.  Καλό θα είναι να έχει οριστεί από την αρχή ποιοι θα κάνουν την τελική συρραφή ώστε να μοιραστούν δίκαια οι ρόλοι και οι αρμοδιότητες στις ομάδες και στους μαθητές.  
2) Το παρόν αποτελεί μια πρόταση και μπορείτε να το προσαρμόσετε στο δικό σας προσωπικό διδακτικό τρόπο, να προσθέσετε ή να αφαιρέσετε  ότι κρίνετε  σκόπιμο.   

